stanford-oval/wikipedia huggingface dataset:
Stefan Geiss
Akateeminen ura

Geiss opiskeli matematiikkaa ja väitteli 1987 tohtoriksi Friedrich Schiller -yliopistossa Jenassa. Hänen väitöskirjansa käsitteli niin kutsuttujen Grothendieck-lukujen jatkuvia ja lineaarisia kuvauksia Banach-avaruuksissa.
Valmistumisensa jälkeen Geiss toimi aluksi 1987−1995 matematiikan assistenttina ja sittemmin 1995−1999 apulaisprofessorina Jenan yliopiston matematiikan instituutissa. Geiss on lisäksi tehnyt tutkimustyötä Saksan tiedeakatemian ja EU:n tuella Berliinissä ja Pariisissa.
Geiss nimitettiin tammikuussa 2000 matematiikan professoriksi Jyväskylän yliopistoon. Hän oli ensimmäinen ulkomaalainen vakinaisen professuurin Jyväskylän yliopistosta saanut henkilö ja eräs ensimmäisiä ulkomaalaisia professoreja Suomessa. Geissin erityisala professorina on stokastiikka eli satunnaisilmiöiden tutkimus ja analyysi. Hän on hoitanut professuuria lukuun ottamatta vuosia 2009−2014, jolloin hän toimi matematiikan professorina Innsbruckin yliopistossa.
Stokastiikan tutkimus Jyväskylän yliopiston matematiikan ja tilastotieteen laitoksella on keskittynyt stokastisten prosessien selvittämiseen, erilaisten rahoitusmallien tarvitseman approksimaatioteorian tutkimiseen ja niiden lisäksi tarkasteltavana ovat olleet erityyppiset adaptiiviset Markovin ketjuihin perustuvat simulointimenetelmät.
Tutkimusura

Matemaatikkona Geiss on tutkinut erityisesti rahamarkkinoiden toimintaa ja pörssikurssien muutoksia stokastisen matematiikan menetelmien avulla. Aiemmissa matemaattisissa malleissa esimerkiksi markkinoiden riskit on arvioitu liian pieniksi, eikä niissä ole otettu huomioon esimerkiksi osakkeiden ostosta ja myynnistä aiheutuvien kustannuksien vaikutusta. Geiss on pyrkinyt kehittämään optioiden hinnoitteluun matemaattista mallia, joka huomioi myös osakekaupan kustannukset.
Muita professori Geissin kiinnostuksen kohteita ovat todennäköisyydet Banach-avaruuksissa, käänteis-stokastiset differentiaaliyhtälöt sekä interpolaatio-teoria. Hänen johdollaan Jyväskylän yliopistossa toimii stokastista tutkimusta tekevä tutkimusryhmä.
Geiss on vuoteen 2015 mennessä julkaissut 29 vertaisarvioitua tieteellistä julkaisua stokastiikan ja matematiikan alalta.
Yksityiselämä

Geiss on naimisissa ja hänellä on kolme lasta.
Aiheesta muualla

Stefan Geissin kotisivu. Jyu.fi.
R. G. Kallia

Rauno Kallia vuonna 1918 suojeluskuntapuvussa.
Rauno Gustaf Ilmari (R. G.) Kallia (vuoteen 1906 Hallsten, 28. kesäkuuta 1901 Helsinki – 10. lokakuuta 1948 Helsinki) oli suomalainen varatuomari, Helsingin yliopiston ylioppilaskunnan taloudenhoitaja ja IKL:n kansanedustaja.
Kallian vanhemmat olivat filosofian maisteri, kansanedustaja Gustaf Onni Immanuel Hallsten ja kansanedustaja Ilmi Lovisa Bergroth. Hän pääsi ylioppilaaksi 1919 ja valmistui filosofian kandidaatiksi 1923 sekä suoritti ylemmän oikeustutkinnon ja lakitieteen kandidaatin tutkinnon 1927. Kallia sai varatuomarin arvon 1930. Hän suoritti myös suojeluskuntaupseerin tutkinnon 1922 ja oli myöhemmin Helsingin suojeluskuntapiirin sinisen rykmentin I pataljoonan komentajan apulainen ja komentaja.
Kallia toimi asianajajana 1927–1928, elintarvikelainsäädäntökomitean sihteerinä 1927–1932 ja Helsingin kaupungin lastenvalvojana 1929–1935. Hän oli Helsingin vt. III kaupunginviskaali 1934 ja korkeimman oikeuden ylimääräinen virkamies 1933–1937. Kallia oli päätoimittajana Suomen heimo -lehdessä 1928–1929 ja IKL:n Ajan Suunta -lehdessä 1935–1939. Yliopistomaailmassa Kallia työskenteli Helsingin yliopiston ylioppilaskunnan taloudenhoitajana 1935–1948 sekä sotavuosien jälkeen opintolainasäätiön kamreerina 1945–1948 ja Helsingin yliopiston rikosoikeuden ylimääräisenä opettajana 1946–1947.
Kallia oli IKL:n kansanedustajana 1939–1945 edustaen Uudenmaan läänin vaalipiiriä ja oli kunnallispolitiikassa mukana Helsingin kaupunginvaltuuston ja kaupunginhallituksen jäsenenä. Toisen maailmansodan aikana hän toimi Erillinen pataljoona 4 Osasto Vehniäisen varapäällikkönä.
Hän oli naimisissa vuodesta 1928 Helvi Margareta Sakarin kanssa.Kallian sisko oli naisjärjestöjen vaikuttaja Armi Hallstén-Kallia, joka toimi myös IKL:ssä.
Péter Eötvös

Péter Eötvös
Péter Eötvös (2. tammikuuta 1944 Székelyudvarhely, Unkari – 24. maaliskuuta 2024) oli unkarilainen säveltäjä ja kapellimestari. Zoltán Kodály hyväksyi hänet sävellysluokalleen Franz Lisztin musiikkiakatemiaan hänen ollessaan 14-vuotias. Vuonna 1966 hän pääsi stipendin turvin Saksan liittotasavaltaan ja tutustui Kölnin avantgardistisiin musiikkipiireihin. Hän esiintyi Stockhausen Ensemblen konserteissa vuosina 1968–1976 ja toimi ääni-insinöörinä radion elektronisella studiolla Kölnissä.
Pierre Boulez kutsui Eötvösin johtamaan IRCAM:n avajaiskonsertin Pariisiin vuonna 1978. Hänet nimitettiin sitten Ensemble Intercontemporainin musiikilliseksi johtajaksi. Hän teki debyyttinsä Lontoon Proms-festivaalilla vuonna 1980 ja johti seuraavana vuonna Stockhausenin oopperan Donnerstag aus Licht Milanon La Scalassa. Hän on päässyt johtamaan monia muitakin orkestereita, kuten BBC:n sinfoniaorkesteria ja Wienin radion sinfoniaorkesteria. Opetustehtävissä hän on toiminut Karlsruhen ja Kölnin musiikkikorkeakouluissa.
Eötvösin kyky luoda epätavallisia sävelmaailmoja tulee esiin varsinkin hänen orkesteriteoksissaan, joihin kuuluu zeroPoints (1999). Hänen muihin orkesteriteoksiinsa kuuluu konserttoja sekä sävellykset Jet Stream trumpetille ja orkesterille (2002) ja Seven viululle ja orkesterille (2006/07). Eötvös on myös yksi aikansa menestyneimmistä oopperasäveltäjistä. Radames-kamarioopperan (1975/97) libretto on säveltäjän oma, mutta myöhemmin hän on saanut oopperoihin aiheita maailmankirjallisuuden mestariteoksista.
Eötvös on Berliinin taideakatemian ja vuodesta 2000 Ruotsin kuninkaallisen musiikkiakatemian jäsen. Hän sai Ordre des Arts et des Lettres'n komentajan arvon vuonna 2003 ja Venetsian biennaalin kultaisen leijonan 2011.
Aiheesta muualla

Viralliset sivut (englanniksi)
Pitäjänmäen junaonnettomuus

Pitäjänmäen junaonnettomuus sattui 13. kesäkuuta 1910 Pitäjänmäellä Helsingistä Karjaalle suuntautuvalla rantaradalla. Onnettomuudessa kuoli neljä matkustajaa.
Juna sai aamulla kello 9 luvan lähteä Pitäjänmäen rautatieasemalta kohti Huopalahtea, mutta heti lähdön jälkeen sitä vastaan tuli täyttä vauhtia ajava tavarajuna, eikä hätäjarrutuksella voitu estää törmäystä. Veturin miehistö säilyi hengissä, mutta kolmannen vaunun matkustajista kuoli neljä ja loukkaantui useita. Junassa oli neljä lääkäriä, ja matkustajat saivat heti hoitoa.
Aiheesta muualla

Kamala junain yhteentörmäys Karjan radalla. Helsingin Sanomat 14.6.1910, s. 4. (Kansalliskirjaston Digitoidut aineistot.)
Suuri rautatieonnettomuus Karjan radalla. Uusi Suometar 14.6.1910, s. 3. (Kansalliskirjaston Digitoidut aineistot.)
Se hirwittäwä junain yhteentörmäys. Työmies 14.6.1910, s. 2. (Kansalliskirjaston Digitoidut aineistot.)
Pitäjänmäen VPK

Pitäjänmäen VPK:n asema Helsingissä.
Pitäjänmäen VPK on Helsingin läntisin sopimuspalokunta. VPK on suorittanut palo- ja pelastustoimintaa vuodesta 1908. Pitäjänmäen VPK on helsinkiläisistä sopimuspalokunnista neljänneksi vanhin. Nykyisin VPK toimii Helsingin Pelastuslaitoksen reservipalokuntana. VPK:n osoite on Viinentie 6.
Pitäjänmäen VPK:lla on kolme osastoa: hälytysosasto, nuoriso-osasto ja naisosasto.
Aiheesta muualla

Pitäjänmäen VPK:n sivut (Arkistoitu – Internet Archive)
Proteiinikinaasi

Proteiinikinaasi on kinaasientsyymi, jonka substraatti on proteiini. Kinaasit ovat merkittävä tekijä solunsisäisessä viestinnässä. Fosfaattiryhmän  siirtämällä proteiinikinaasit tyypillisesti aktivoivat tai deaktivoivat substraattinsa. Yksi proteiinikinaasi voi fosforyloida useita substraattimolekyylejä, mikä voi merkittävästi vahvistaa signaalia kaskadina.
Esimerkkejä proteiinikinaaseista

Proteiinikinaasi A (PKA)
Proteiinikinaasi B (PKB)
Proteiinikinaasi C (PKC)
AMP-kinaasi
CaM-kinaasi
MAP-kinaasi
Tyrosiinikinaasireseptori
Raimond van der Gouw

| 0 | 1 | 2 |
| --- | --- | --- |

Henkilötiedot
Syntymäaika: 24. maaliskuuta 1963 (ikä 61)
Syntymäpaikka: Oldenzaal, Alankomaat
Pelipaikka: maalivahti
Seura
Seura: Sunderland
Tehtävä: maalivahtivalmentaja
Junioriseurat
: Go Ahead Eagles
Seurat
| Vuodet | Seura | O (M) |
| 1985–1988 1988–1996 1996–2002 2002–2003 2003–2004 2004–2007 | Go Ahead Eagles Vitesse Manchester United West Ham Waalwijk AGOVV Apeldoorn Ura | 97 (0) 258 (0) 61 (0) 0 (0) 1 (0) 100 (1) 517 (1) |
Valmennusura
2007–: Sunderland (maalivahtivalm.)
 Seurajoukkueuran tilastot kattavat vain kansalliset sarjat.
Raimond van der Gouw (s. 24. maaliskuuta 1963 Oldenzaal, Alankomaat) on alankomaalainen entinen jalkapalloilija, pelipaikaltaan maalivahti. Nykyään hän toimii Sunderlandin maalivahtivalmentajana. Hänet tunnetaan ehkä parhaiten vuosistaan Mancester Unitedissa, ja juuri tuossa seurassa hän voitti Mestareiden liigan kaudella 1998-1999.
Kesäkuussa 2007 van der Gouw lopetti peliuransa ja ryhtyi maalivahtivalmentajaksi Sunderlandissa ollen näin seuran ensimmäinen maalivahtivalmentaja.
Poison (Nicole Scherzingerin kappale)

| ”Poison” Nicole Scherzinger |
| --- | --- | --- |

Singlen tiedot
 Albumilta: Killer Love
 Äänitetty : 2010; Koryland Studios (Barcelona, Espanja), Solid Sound Studios Nizza, Ranska
 Julkaistu: 25. lokakuuta 2010
 Formaatti: digitaalinen lataus
 Tekijä(t): Nicole Scherzinger, RedOne, Bilal "The Chef", Beatgeek, AJ Junior, Kinnda "Kee" Hamid
 Tuottaja(t): RedOne, Beatgeek, Jimmy Joker
 Tyylilaji: pop
 Kesto: 03.48
 Levy-yhtiö: Interscope
Nicole Scherzingerin muut singlet
| ”Heartbeat” 2010 | ”Poison” 2010 | ”Don't Hold Your Breath” 2011 |
Poison on yhdysvaltalaisn laulaja-lauluntekijä Nicole Scherzingerin kappale hänen Killer Love-debyyttialbumilta. Se julkaistiin albumin ensimmäisenä singlenä 25. lokakuuta 2010. Kappaleen tuottivat RedOne, BeatGeek sekä Jimmy Joke ja se on selvästi erilainen Scherzingerin aiempiin soolouran julkaisuihin verrattuna. "Poison" on varustettu voimakkailla syntetisaattoreilla sekä pulssaavalla dancepopbiitillä. Se julkaistiin digitaalisesti kahden raidan latauksena sekä seitsemän raidan remix extended playillä.
"Poison" on saanut yleisesti ottaen pääosin positiivisen vastaanoton monilta musiikkikriitikoilta jotka yllättyivät hänen uudesta äänestä sekä kappaleella esiin tulevasta energiasta kun taas jotkut kokivat kappaleen olevan liian yleinen. Shwerzinger esitti "Poisonin" livenä The X Factorin seitsemännellä tuotantokaudella 28. marraskuuta 2010. Sekä ohjeman tuomaristo että studioyleisö antoivat hänelle raikuvat suosionosoitukset.
Kappaleeseen liittyvällä Joseph Kahnin ohjaamalla musiikkivideolla nähdään naissupersankarin roolissa sekä vaihtelemassa persoonallista rooliaan hyvän ja pahan tytön välillä. Kappale sisältää samanlaisuuksia toisen Kahnin ohjaaman, Britney Spearsin kappaleen Toxic kanssa. "Poison" saavutti Britannian singlelistan kolmannen sijan, muodostuen Scherzingerin toiseksi menestyneimmäksi kappaleeksi sooloartistin uralla. Tämän lisäksi kappale saavutti listan seitsemännen sijan Irlannissa, jossa siitä myös tuli hänen korkeimmalle sijoittunut single. Kappale saavutti listan ensimmäisen sijan myös Skotlannissa joka oli Scherzingerin ainoa maailmanlaajuisesti ensimmäisen sijan saavuttanut single.
Käännös suomeksi
Suomen Palloliiton Uudenmaan piiri

Suomen Palloliiton Uudenmaan piiri oli yksi kahdestatoista Suomen Palloliiton piiristä. Se järjesti jalkapallon kolmannen, neljännen, viidennen ja kuudennen divisioonan otteluita.
Palloliiton itsenäiset piiriyhdistykset lakkautettiin Seurojen Palloliitto -hankkeessa ja muutokset astuivat voimaan 1.1.2020.
Miesten jalkapallo > Kolmas divisioona

| Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut> joukkue | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut> kunta | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut> divisioona 2019 | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut> divisioona 2018 | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut> lohko 2018 | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut> sijoitus 2018 | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut> sijoitus 2017 | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut>  | Suomen Palloliiton Uudenmaan piirin omat kolmannen, neljännen, viidennen ja kuudennen divisioonan jalkapallo-ottelut>  |
| --- | --- | --- | --- | --- | --- | --- | --- | --- |
| Espoon Palloseura | Espoo |  | 3 | 1 | 1 |  |  |  |
| Pallokerho-35 | Helsinki |  | 3 | 1 | 2 |  |  |  |
| Herttoniemen Toverit | Helsinki |  | 3 | 1 | 3 |  |  |  |
| Puistolan Urheilijat | Helsinki |  | 3 | 1 | 5 |  |  |  |
| Nummelan Palloseura | Vihti |  | 3 | 1 | 6 |  |  |  |
| FC Espoo - 2 | Espoo |  | 3 | 1 | 7 |  |  |  |
| Ekenäs Idrottsförening | Raasepori, Tammisaari |  | 3 | 1 | 8 |  |  |  |
| Haukilahden Pallo | Espoo |  | 3 | 1 | 9 |  |  |  |
| Käpylän Pallo | Helsinki |  | 3 | 1 | 10 |  |  |  |
| Toukolan Teräs | Helsinki |  | 3 | 1 | 11 |  |  |  |
| Orimattilan Pedot | Orimattila |  | 5 | 4 | 1 |  |  |  |
| Jalkarannan Palloseura | Lahti |  | 5 | 4 | 2 |  |  |  |
| Jäppärä | Kärkölä |  | 5 | 4 | 3 |  |  |  |
| FC Kuusysi-2 | Lahti |  | 5 | 4 | 4 |  |  |  |
| Rajamäen Kehitys | Nurmijärvi |  | 5 | 4 | 5 |  |  |  |
| Pallokerho-09 | Hyvinkää |  | 5 | 4 | 6 |  |  |  |
| Kellokosken Alku | Tuusula |  | 5 | 4 | 7 |  |  |  |
| Nastolan Naseva | Lahti |  | 5 | 4 | 8 |  |  |  |
| Myrskylän Myrsky | Myrskylä |  | 5 | 4 | 8 |  |  |  |
| Riihimäen Palloseura -2 | Riihimäki |  | 5 | 4 | 10 |  |  |  |
Järjestelmä ei salli viidennen divisioonan joukkueiden poistamista, vaikka sille on perustettu oma osio.
Miesten jalkapallo > Viides divisioona

| Suomen Palloliiton Uudenmaan piirin omat viidennen divisioonan jalkapallo-ottelut> joukkue | Suomen Palloliiton Uudenmaan piirin omat viidennen divisioonan jalkapallo-ottelut> kunta | Suomen Palloliiton Uudenmaan piirin omat viidennen divisioonan jalkapallo-ottelut> divisioona 2019 | Suomen Palloliiton Uudenmaan piirin omat viidennen divisioonan jalkapallo-ottelut> divisioona 2018 | Suomen Palloliiton Uudenmaan piirin omat viidennen divisioonan jalkapallo-ottelut> lohko 2018 | Suomen Palloliiton Uudenmaan piirin omat viidennen divisioonan jalkapallo-ottelut> sijoitus 2018 | Suomen Palloliiton Uudenmaan piirin omat viidennen divisioonan jalkapallo-ottelut> sijoitus 2017 | Suomen Palloliiton Uudenmaan piirin omat viidennen divisioonan jalkapallo-ottelut>  | Suomen Palloliiton Uudenmaan piirin omat viidennen divisioonan jalkapallo-ottelut>  |
| --- | --- | --- | --- | --- | --- | --- | --- | --- |
| Esbo Bollklub | Espoo |  | 5 | 1 | 5 |  |  |  |
| Espoon Palloseura | Espoo |  | 5 | 2 | 1 |  |  |  |
| Etelä-Espoon Pallo | Espoo |  | 5 | 2 | 10 |  |  |  |
| FC Glid | [[]] |  | 5 | 1 | 1 |  |  |  |
| FC Kuusysi-2 | Lahti |  | 5 | 4 | 4 |  |  |  |
| FC Pelifiilis | Espoo |  | 5 | 2 | 6 |  |  |  |
| FC Raskas Hiki | Lohja |  | 5 | 1 | 6 |  |  |  |
| FC Tolsa | Helsinki |  | 5 | 1 | 2 |  |  |  |
| Grankulla IFK | Kauniainen |  | 5 | 1 | 4 |  |  |  |
| Grankulla IFK / U23 | Kauniainen |  | 5 | 2 | 2 |  |  |  |
| Jalkarannan Palloseura | Lahti |  | 5 | 4 | 2 |  |  |  |
| Jäppärä | Kärkölä |  | 5 | 4 | 3 |  |  |  |
| Kasiysi | Espoo |  | 5 | 1 | 5 |  |  |  |
| Kasiysi | Espoo |  | 5 | 2 | 9 |  |  |  |
| Kellokosken Alku | Tuusula |  | 5 | 4 | 7 |  |  |  |
| Kilo Idrottsförening | Espoo |  | 5 | 2 | 8 |  |  |  |
| Laaksolanlahden Atleettiklubi | Espoo |  | 5 | 2 | 3 |  |  |  |
| Lohjan Pallo | Lohja |  | 5 | 1 | 8 |  |  |  |
| Pallokerho-09 | Hyvinkää |  | 5 | 4 | 6 |  |  |  |
| Myrskylän Myrsky | Myrskylä |  | 5 | 4 | 8 |  |  |  |
| Nastolan Naseva | Lahti |  | 5 | 4 | 8 |  |  |  |
| Nummen Hukat | Lohja |  | 5 | 1 | 3 |  |  |  |
| Orimattilan Pedot | Orimattila |  | 5 | 4 | 1 |  |  |  |
| Pohjois-Espoon Ponsi | Espoo |  | 5 | 2 | 7 |  |  |  |
| Rajamäen Kehitys | Nurmijärvi |  | 5 | 4 | 5 |  |  |  |
| Riihimäen Palloseura -2 | Riihimäki |  | 5 | 4 | 10 |  |  |  |
| Punainen Mylly | Espoo |  | 5 | 2 | 5 |  |  |  |
| Sexypöxyt | Espoo |  | 5 | 2 | 3 |  |  |  |
| Virkkalan Tarmo | Lohja |  | 5 | 1 | 6 |  |  |  |
Jalkapallokentät

| Suomen Palloliiton Uudenmaan piirin omat divisioonaotteluiden suorituspaikat> kenttä | Suomen Palloliiton Uudenmaan piirin omat divisioonaotteluiden suorituspaikat> kunta | Suomen Palloliiton Uudenmaan piirin omat divisioonaotteluiden suorituspaikat> paikka | Suomen Palloliiton Uudenmaan piirin omat divisioonaotteluiden suorituspaikat> pinta | Suomen Palloliiton Uudenmaan piirin omat divisioonaotteluiden suorituspaikat> jalkapallojoukkue | Suomen Palloliiton Uudenmaan piirin omat divisioonaotteluiden suorituspaikat>  | Suomen Palloliiton Uudenmaan piirin omat divisioonaotteluiden suorituspaikat>  | Suomen Palloliiton Uudenmaan piirin omat divisioonaotteluiden suorituspaikat>  | Suomen Palloliiton Uudenmaan piirin omat divisioonaotteluiden suorituspaikat>  |
| --- | --- | --- | --- | --- | --- | --- | --- | --- |
|  | Espoo |  | nurmikko |  |  |  |  |  |
|  | Orimattila | Urheilutie 15 | nurmikko | Orimattilan Pedot |  |  |  |  |
Silverbolt

| Silverbolt |
| --- | --- |
Ensiesiintyminen:  The Transformers (1985)
Henkilötiedot
Koko nimi:  Silverbolt
Asema:  Aerialbottien johtaja
Ryhmäsidokset:  Autobotit Aerialbotit
Sukupuoli:  Mies
Muuntautumismuodot:  Concorde
Näyttelijä(t):  Charlie Adler (1985-1987) Scott McNeil (1996-1999) Patrick Seitz (2010) Bob Dunsworth (2011)
Silverbolt on kuvitteellinen robotti Transformers-universumissa, joka kuuluu hyviin Autobotteihin.
The Transformers

Silverbolt on Aerialbotesita järkevin, mutta pelkäsi aluksi korkeita paikkoja letäessään Maan ilmäkehässä. Cybertronilla hän ei lainkaan kärsinyt tästä vaivasta.
Beast Wars

Beast Wars-sarjassa Silverboltilla oli kolme muuntautumismuotoa. Hän muuntautui sudeksi, kotkaksi ja cybertronilaiseksi lentokoneeksi.
Transformers: Armada

Transformers: Armadassa Silverbolt on Blurrin japanilainen nimi.
Videopelit > War for Cybertron

Silverbolt on synkkä ja urhea soturi, joka huolehtii enemmän muista kuin itsestään. Hän on erittäin nopea lentäjä ja vaikka kuolisi pelastaakseen ystävänsä. Silverbolt käyttää aseinaan fotonipurskekivääriä ja energonnuijaa.
Näyttelijät

| Vuodet | Näyttelijät | Sarjat | Konsolipelit |
| --- | --- | --- | --- |
| 1985-1987 | Charlie Adler | The Transformers |  |
| 1996-1999 | Scott McNeil | Beast Wars |  |
| 2010 | Patrick Seitz |  | Transformers: War for Cybertron |
| 2011 | Bob Dunsworth |  | Transformers: Dark of the Moon |
Aiheesta muualla

Lisätietoa Silverboltista TFWIKI.Netissä, Transformers-aiheisesta wikiassa
Transformers
Ragnar Ulfung

Ragnar Ulfung
Ragnar Ulfung (s. 28. helmikuuta 1927 Oslo) on norjalainen oopperalaulaja, joka on äänialaltaan tenori. Hän vietti suurimman osan urastaan Ruotsissa.
Ulfung opiskeli Oslossa ja Milanossa. Debyyttinsä hän teki Oslossa 1952 tulkitsemalla Magadoffin roolin Gian Carlo Menottin Konsulissa. Ulfung lauloi vuosina 1955–1958 Göteborgin Stora Teaternissa ja vuosina 1958–1983 Tukholman kuninkaallisessa oopperassa. Vuosina 1977–1978 hän oli Göteborgin Stora Teaternin taiteellinen johtaja. Ulfung esiintyi lisäksi muun muassa La Scalassa, Covent Gardenissa ja Metropolitan-oopperassa. Hänet tunnetaan myös Monostatoksen roolista Ingmar Bergmanin elokuvassa Taikahuilu.
Ulfung on Pyhän Olavin ritarikunnan ritari. Hän sai Ruotsista hovsångaren arvonimen ja Litteris et Artibus -mitalin. Catarina Ericson-Roos kirjoitti Ulfungin elämäkertateoksen Ragnar Ulfung: Jag måste sjunga annars dör jag (2024).
Rainilaiarivony

Rainilaiarivony
Rainilaiarivony (30. tammikuuta 1828 Ilafy – 17. heinäkuuta 1896 Alger) oli Madagaskarin kuningaskunnan pääministeri vuosina 1865–1895.
Rainilaiarivony oli kuningatar Ranavalona I:n pääministerin ja rakastajan Rainiharon poika, joka kohosi kuningattaren yksityissihteeriksi. Hän oli velipuolensa Rainivoninahitrinionyn seuraaja armeijan komentajana vuonna 1864 ja pääministerinä helmikuussa 1865. Rainilaiarivony palveli kolmea kuningatarta: Rasoherinaa, Ranavalona II:ta ja Ranavalona III:ta ja meni vuorollaan heidän kaikkien kanssa naimisiin. Jo ennestään hänellä oli 19 lasta kahdesta avioliitosta.
Rainilaiarivony ymmärsi eurooppalaisen kulttuurin ja teknologian merkityksen. Vuonna 1865 hän solmi kauppasopimuksen Britannian ja vuonna 1868 Ranskan sekä myöhemmin Saksan ja Yhdysvaltojen kanssa. Hän kehitti maan lainsäädäntöä ja hallintoa sekä armeijaa ja koulutusjärjestelmää eurooppalaisten mallien mukaisesti. Ulkopolitiikassaan Rainilaiarivony pyrki maan itsenäisyyden säilyttämiseen kannustamalla länsivaltojen kilpailua vaikutusvallasta Madagaskarissa.
Rainilaiarivony kielsi moniavioisuuden ja orjuuden, vaikka muuten suhtautui hyväksyvästi kansansa perinteisiin. Hänet kastettiin kristityksi vuonna 1869 ja anglikaanisuus julistettiin maan valtionkirkoksi.
Ranskan valloitettua Madagaskarin vuonna 1895 Rainilaiarivony karkotettiin Algeriin.
Rafael Pombo

Rafael Pombo
| 0 | 1 | 2 |
| --- | --- | --- |
| ” | Rafael Pombo on Kolumbian suurimpia runoilijoita ja maan romantiikan paras edustaja. | ” |
– Great Encyclopedia of Colombia
José Rafael de Pombo y Rebolledo (7. marraskuuta 1833 Bogotá – 5. toukokuuta 1912) oli kolumbialainen runoilija. Bombo opiskeli matemaatikoksi ja insinööriksi sotilaskoulussa ja palveli armeijassa. Hän matkusti Yhdysvaltoihin Kolumbian Washingtonin-lähetystön sihteeriksi. Diplomaattipalveluksen jälkeen hänet palkkasi New Yorkissa toimiva D. Appleton & Company kääntämään espanjaksi englantilaiseen suulliseen perinteeseen kuuluvia lastenloruja. Tulos oli enemmän kuin kääntämistä, se oli luovaa sovitusta ja julkaistiin kahtena niteenä Cuentos pintados para niños ja Cuentos morales para niños formales.
Muun laajan ja monipuolisen kirjallisen tuotannon lisäksi Pombo muistetaan tästä lastenkirjallisuuteen antamastaan panoksesta. Suosituimpia lastentarinoita ovat  Michín, Juan Chunguero, Pastorcita, La Pobre Viejecita, Simón el Bobito, El Gato Bandido ja El Renacuajo paseador.
Asuttuaan Yhdysvalloissa 17 vuotta Pombo palasi Kolumbiaan, missä hän työskenteli arvostettuna kääntäjänä ja journalistina. Hän perusti muun muassa useita sanomalehtiä. Vuonna 1905 hänet valittiin Kolumbian parhaaksi runoilijaksi. Poesías Completas (Kootut runot) julkaistiin 1957, ja sieltä on peräisin runo En El Niágara. Pombo asui Kolumbiassa kuolemaansa saakka.
Aiheesta muualla

WikiSourcessa on Rafael Pombon alkuperäisteoksia (espanjaksi)
Soltsyn piiri

| Soltsyn piiri Соле́цкий райо́н, Soletski raion |
| --- | --- |
 Lippu
 Soltsyn piiri Novgorodin alueen kartalla.
Valtio:  Venäjä
Alue:  Novgorodin alue
Hallinto:  
 – hallinnon tyyppi:  kunnallispiiri
 – hallinnollinen keskus:  Soltsy
Pinta-ala:  1 422 km²
Väkiluku (2010):  15 700
 
Piirin sivusto
Piirin kunnat
1700–1800-lukujen vaihteessa rakennettu Soltsyn Profeetta Eliaan kirkko.
Vuonna 1891 rakennettu kauppias Poljakovin talo Soltsyssa.
Soltsyn piiri (ven. Соле́цкий райо́н, Soletski raion) on kunnallishallintoalue Novgorodin alueella Venäjällä. Vuonna 1927 perustetun piirin pinta-ala on 1 422 neliökilometriä. Asukkaita on 15 700 henkeä (vuonna 2010).
Maantiede

Novgorodin alueen länsiosassa sijaitseva Soltsyn piiri rajoittuu pohjoisessa ja koillisessa Novgorodin alueen Šimskin ja kaakossa Volotin piireihin sekä lounaassa Pihkovan alueen Dnon piiriin. Pinta-alasta 55,6 % on metsää, 37,9 % maatalousmaata ja 3,4 % asuinaluetta.
Seutu kuuluu Ilmajärven alankoon. Pinnanmuodostukseltaan se on kumpuilevaa tasankoa, jolla on lukuisia suoalueita. Tärkein joki on Šelon. Hyötykaivannaisia ovat hiekka, sora, savi, turve ja kivennäisvesi. Piirin alueella sijaitsee 77 neliökilometrin laajuinen Soltsyn rahoitusalue ja 14 luonnonmuistomerkkiä.